CELEX: 62015TA0435
Language: el
Date: 2017-10-10 00:00:00
Title: Υπόθεση T-435/15: Απόφαση του Γενικού Δικαστηρίου της 10ης Οκτωβρίου 2017 — Kolachi Raj Industrial κατά Επιτροπής [Ντάμπινγκ — Εισαγωγή ποδηλάτων που αποστέλλονται από την Καμπότζη, το Πακιστάν και τις Φιλιππίνες — Επέκταση στις εισαγωγές αυτές του οριστικού δασμού αντιντάμπινγκ που επιβλήθηκε στις εισαγωγές ποδηλάτων καταγωγής Κίνας — Εκτελεστικός κανονισμός (ΕΕ) 2015/776 — Άρθρο 13, παράγραφος 2, στοιχεία αʹ και βʹ, του κανονισμού (ΕΚ) 1225/2009 — Εργασίες συναρμολόγησης — Προέλευση και καταγωγή μερών ποδηλάτου — Πιστοποιητικά καταγωγής — Ανεπαρκής αποδεικτική αξία — Κόστος κατασκευής των μερών ποδηλάτου]

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/23
            
         Απόφαση του Γενικού Δικαστηρίου της 10ης Οκτωβρίου 2017 — Kolachi Raj Industrial κατά Επιτροπής
   (Υπόθεση T-435/15) (1)
   
   ([Ντάμπινγκ - Εισαγωγή ποδηλάτων που αποστέλλονται από την Καμπότζη, το Πακιστάν και τις Φιλιππίνες - Επέκταση στις εισαγωγές αυτές του οριστικού δασμού αντιντάμπινγκ που επιβλήθηκε στις εισαγωγές ποδηλάτων καταγωγής Κίνας - Εκτελεστικός κανονισμός (ΕΕ) 2015/776 - Άρθρο 13, παράγραφος 2, στοιχεία αʹ και βʹ, του κανονισμού (ΕΚ) 1225/2009 - Εργασίες συναρμολόγησης - Προέλευση και καταγωγή μερών ποδηλάτου - Πιστοποιητικά καταγωγής - Ανεπαρκής αποδεικτική αξία - Κόστος κατασκευής των μερών ποδηλάτου])
   (2017/C 402/29)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Kolachi Raj Industrial (Private) Ltd (Καράτσι, Πακιστάν) (εκπρόσωπος: P. Bentley, QC)
   
      Καθής: Ευρωπαϊκή Επιτροπή (εκπρόσωποι: J.-F. Brakeland, M. França και A. Demeneix)
   
      Παρεμβαίνουσα υπέρ της καθής: European Bicycle Manufacturers Association (EBMA) (εκπρόσωποι: L. Ruessmann, δικηγόρος, και J. Beck, solicitor)
   
      Αντικείμενο
   
   Προσφυγή βάσει του άρθρου 263 ΣΛΕΕ με αίτημα την ακύρωση, ως προς την προσφεύγουσα, του εκτελεστικού κανονισμού (ΕΕ) 2015/776 της Επιτροπής, της 18ης Μαΐου 2015, με τον οποίο ο οριστικός δασμός αντιντάμπινγκ που επιβλήθηκε με τον κανονισμό (ΕΕ) αριθ. 502/2013 του Συμβουλίου στις εισαγωγές ποδηλάτων καταγωγής Λαϊκής Δημοκρατίας της Κίνας επεκτείνεται στις εισαγωγές ποδηλάτων που αποστέλλονται από την Καμπότζη, το Πακιστάν και τις Φιλιππίνες είτε έχουν δηλωθεί ως καταγωγής Καμπότζης, Πακιστάν και Φιλιππινών είτε όχι (ΕΕ 2015, L 122, σ. 4).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει, ως προς την Kolachi Raj Industrial (Private) Ltd, τον εκτελεστικό κανονισμό (ΕΕ) 2015/776 της Επιτροπής, της 18ης Μαΐου 2015, με τον οποίο ο οριστικός δασμός αντιντάμπινγκ που επιβλήθηκε με τον κανονισμό (ΕΕ) αριθ. 502/2013 του Συμβουλίου στις εισαγωγές ποδηλάτων καταγωγής Λαϊκής Δημοκρατίας της Κίνας επεκτείνεται στις εισαγωγές ποδηλάτων που αποστέλλονται από την Καμπότζη, το Πακιστάν και τις Φιλιππίνες είτε έχουν δηλωθεί ως καταγωγής Καμπότζης, Πακιστάν και Φιλιππινών είτε όχι.
            
         
               2)
            
            
               Καταδικάζει την Ευρωπαϊκή Επιτροπή να φέρει τα δικαστικά έξοδά της καθώς και τα έξοδα της Kolachi Raj Industrial (Private).
            
         
               3)
            
            
               Η European Bicycle Manufacturers Association (EBMA) φέρει τα δικαστικά έξοδά της.
            
         
      (1)  EE C 328 της 5.10.2015.